Motî:dazår - Wikipedia

# Motî:dazår

### Èn årtike di Wikipedia.

dazår [adv.]

1. azår, dandjreus (mostere ki l' accion a dipus d' tchances d' ariver ki di n' nén ariver). C' est dazår ene coine di tchivrou ? Il irè dazår vey li matche. C' est k' il irè d' l' après-nonne, va, dazår. Croess k' il årè yeu fini ? - O bén dazår, va ! Et asteure, il aveut spité evoye, l' aniver, di sogne di s' fé stronner, va, dazår (L. Mahin). I s' aveut dazår metou dins s' djonne tiesse k' i n' esteut pus come èn ôte (J. Schoovaerts). Alôrse, po m' rimete dissu pîs et dazår dins l' droete voye, i m' ont-st evoyî el Sibereye (J. Schoovaerts). rl a: probåbe. F. probablement, vraisemblablement, sans doute, certainement, sûrement. >> c' est bén dazår si t' n' apices nén bråmint des pexhons ciddé: i gn a bråmint des tchances ki t' endè vas apicî bråmint. Franwal: ahåyant po: "il est hautement probable que (tu en attrapes)". >> c' est bén dazår si dj' rapiçreu ci pexhon la pus tård: i gn a bråmint des tchances ki dji nel rapiçrè nén. Franwal: ahåyant po: "il est hautement improbable que (je le rattrapes)". rl a: toumer, atoumance, astcheyance.

Disfondowes: dazâr, dazaur.

Etimolodjeye: mot d' acolaedje divancete (di) et adviebe (azår). Coinrece Basse-Årdene, Eter-Sambe et Mouze.

| dazår ki [adrovire] dandjreus ki. Dins shijh ans, cwand on rvôtrè, dj' åreu 85 ans; dazår ki dji rpicrè ås cabus, va ! Dazår k' i s' rimetrè co avou l' Colåd po les vôtaedjes kivént, va ! F. probablement que.

Prin del pådje «http://wa.wikipedia.org../../../d/a/z/Mot%C3%AE%7Edaz%C3%A5r.html»

##### Views

- Årtike
- Copene
- Modêye d' asteure

##### Cweri